Pumpa za ulje (motor sa unutrašnjim sagorijevanjem)
Pumpa za ulje kod motora sa unutrašnjim sagorijevanjem je, obično, zupčastog tipa, a pogoni je bregasta osovina ili radilica. Pritisak ulja često varira tokom rada, pri nižim temperaturama i višim brojem obrtaja po minuti, što povećava pritisak maksimalno do oko 4 bar. Kako bi se osiguralo da pritisak ulja ne pređe naznačeni maksimum, sigurnosni ventil opterećen oprugom odvodi ulje nazad do njegovog izvora kada pritisak pređe naznačenu maksmalnu vrijednost. Pumpa za ulje obično usisava ulje iz donjeg dijela motora (ispod radilice) kroz žičano sito, te pumpa ulje kroz filter za ulje, prije nego ga proslijedi ležajevima.